GREEK SUPREME COURT DECISION

Decision ID: 655/2024
Decision Number: 655
Decision Year: 2024
Department: Ποινικό (Ε)
Court Section: ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Ε' ΠΟΙΝΙΚΟ ΤΜΗΜΑ Συγκροτήθηκε από τους Δικαστές: Μαρία Λεπενιώτη, Αντιπρόεδρο του Αρείου Πάγου, Κωστούλα Πρίγγουρη, Παρασκευή Τσούμαρη, Σταυρούλα Κουσουλού και Ευαγγελία Γιακουμάτου - Εισηγήτρια, Αρεοπαγίτες. Συνήλθε σε δημόσια συνεδρίαση στο Κατάστημά του στις 5 Απριλίου 2024, με την παρουσία του Αντεισαγγελέως του Αρείου Πάγου Κωνσταντίνου Τζαβέλλα (γιατί κωλύεται η Εισαγγελέας) και του Γραμματέως Γεράσιμου Βάλσαμου, για να δικάσει την αίτηση του αναιρεσείοντος - κατηγορουμένου Α. Α. του Α., κατοίκου ... οδός ..., ο οποίος δεν εμφανίστηκε, για αναίρεση της απόφασης 477/2023 του Τριμελούς Πλημμελειοδικείου Θεσπρωτίας. Το Τριμελές Πλημμελειοδικείο Θεσπρωτίας με την ως άνω απόφασή του διέταξε όσα λεπτομερώς αναφέρονται σ' αυτή, και o αναιρεσείων - κατηγορούμενος ζητεί την αναίρεση αυτής, για τους λόγους που αναφέρονται στην υπ' αριθμ. 1/2024 από 11.1.2024 αίτησή του αναιρέσεως, η οποία καταχωρίστηκε στο οικείο πινάκιο με τον αριθμό 100/2024. Αφού άκουσε Τον Αντεισαγγελέα, που πρότεινε να απορριφθεί ως ανυποστήρικτη η αίτηση αναίρεσης του ανωτέρω κατηγορούμενου.

Judges: Μαρία Λεπενιώτη, Κωστούλα Πρίγγουρη, Παρασκευή Τσούμαρη, Σταυρούλα Κουσουλού, Ευαγγελία Γιακουμάτου - Εισηγήτρια

COURT COMPOSITION AND PROCEEDINGS
ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Ε' ΠΟΙΝΙΚΟ ΤΜΗΜΑ Συγκροτήθηκε από τους Δικαστές: Μαρία Λεπενιώτη, Αντιπρόεδρο του Αρείου Πάγου, Κωστούλα Πρίγγουρη, Παρασκευή Τσούμαρη, Σταυρούλα Κουσουλού και Ευαγγελία Γιακουμάτου - Εισηγήτρια, Αρεοπαγίτες. Συνήλθε σε δημόσια συνεδρίαση στο Κατάστημά του στις 5 Απριλίου 2024, με την παρουσία του Αντεισαγγελέως του Αρείου Πάγου Κωνσταντίνου Τζαβέλλα (γιατί κωλύεται η Εισαγγελέας) και του Γραμματέως Γεράσιμου Βάλσαμου, για να δικάσει την αίτηση του αναιρεσείοντος - κατηγορουμένου Α. Α. του Α., κατοίκου ... οδός ..., ο οποίος δεν εμφανίστηκε, για αναίρεση της απόφασης 477/2023 του Τριμελούς Πλημμελειοδικείου Θεσπρωτίας. Το Τριμελές Πλημμελειοδικείο Θεσπρωτίας με την ως άνω απόφασή του διέταξε όσα λεπτομερώς αναφέρονται σ' αυτή, και o αναιρεσείων - κατηγορούμενος ζητεί την αναίρεση αυτής, για τους λόγους που αναφέρονται στην υπ' αριθμ. 1/2024 από 11.1.2024 αίτησή του αναιρέσεως, η οποία καταχωρίστηκε στο οικείο πινάκιο με τον αριθμό 100/2024. Αφού άκουσε Τον Αντεισαγγελέα, που πρότεινε να απορριφθεί ως ανυποστήρικτη η αίτηση αναίρεσης του ανωτέρω κατηγορούμενου.

REASONING
ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ Κατά το άρθρο 512 παρ. 1 εδ. γ' και δ' του Κ.Ποιν.Δ., ο Εισαγγελέας του Αρείου Πάγου κλητεύει τον αναιρεσείοντα και τους υπόλοιπους διαδίκους, στο ακροατήριο του Δικαστηρίου του Αρείου Πάγου, με κλήση που επιδίδεται, σύμφωνα με τα άρθρα 155-162 και μέσα στην προθεσμία του άρθρου 166 και αναφέρει ρητά ότι αν ο αναιρεσείων δεν παραστεί στη συζήτηση, η αναίρεσή του απορρίπτεται, ως ανυποστήρικτη και κατά την παρ. 3 του ιδίου άρθρου 512 του ΚΠΔ, οι διάδικοι παρίστανται στη συζήτηση με συνήγορο. Περαιτέρω, κατά το άρθρο 514 εδαφ. α` και β` του ίδιου ως άνω Κώδικα, "αν δεν εμφανιστεί ο αναιρεσείων, η αίτησή του απορρίπτεται ως ανυποστήρικτη και μπορεί να καταδικασθεί σε χρηματική ποινή έως εκατό ευρώ. Κατά της απορριπτικής απόφασης του Αρείου Πάγου δεν επιτρέπεται ένδικο μέσο." Από τον συνδυασμό των διατάξεων αυτών προκύπτει ότι, αν, κατά τη συζήτηση της αίτησης αναίρεσης, στην αρχική δικάσιμο ή στη ρητή, μετά από αναβολή, δικάσιμο, δεν εμφανισθεί στο ακροατήριο του Αρείου Πάγου ο αιτών την αναίρεση, ήτοι δεν εμφανιστεί ή δεν εμφανιστεί προσηκόντως με συνήγορο ή δεν εκπροσωπηθεί δια συνηγόρου, αν και κλητεύθηκε νόμιμα και εμπρόθεσμα, σύμφωνα με τα προαναφερθέντα άρθρα 155-162 Κ.Ποιν.Δ. και μέσα στη προθεσμία που ορίζει το άρθρο 166 του ιδίου Κώδικα, για να παραστεί στην αρχική δικάσιμο, η αίτηση αναίρεσης απορρίπτεται και επιβάλλονται σε βάρος του αναιρεσείοντος τα δικαστικά έξοδα. Στην προκειμένη περίπτωση, από το από 08 Φεβρουαρίου 2024 αποδεικτικό επίδοσης, που συντάχθηκε από τον Ανθυπαστυνόμο Π. Κ.Π. του ΤΑ Ηγουμενίτσας, προκύπτει ότι επιδόθηκε στον ίδιο τον αναιρεσείοντα Α. Α. του Α. και της Ε., που γεννήθηκε το έτος 1977 στα Ιωάννινα και κατοικεί στην οδό ... στην Ηγουμενίτσα, σύμφωνα με τα άρθρα 156 παρ.1 εδ.β, 162 και 166 παρ. 1 του ΚΠοινΔ, νομίμως και εμπροθέσμως, η 100/2024 και από 06.02.2024 κλήση του Εισαγγελέα του Αρείου Πάγου, για να παραστεί ο αναιρεσείων μετά ή διά του συνηγόρου του στο ακροατήριο του Δικαστηρίου τούτου, στη συζήτηση της αίτησής του για αναίρεση,(με τη ρητή μνεία ότι, αν δεν παρασταθεί, η αίτησή του θα απορριφθεί ως ανυποστήρικτη), για τη δικάσιμο, που αναφέρεται στην αρχή της παρούσας. Πλην όμως, αυτός δεν εμφανίστηκε, ούτε εκπροσωπήθηκε στη δικάσιμο αυτή, για να υποστηρίξει την κρινόμενη υπ'αριθμ. 1/2024 από 11.01.2024 αίτησή του για αναίρεση της 477/2023 καταδικαστικής σε βάρος του απόφασης του Τριμελούς Πλημμελειοδικείου Ηγουμενίτσας, που δίκασε ως δευτεροβάθμιο δικαστήριο και τον καταδίκασε, βάσει των άρθρων 1, 2, 14, 16, 17, 18, 26, 27, 42, 51, 53, 79, 80, 98 του ισχύοντος ΠΚ σε συνδυασμό με τη διάταξη του άρθρου 385 παρ.1 περ.γ' του προϊσχύσαντος ΠΚ, σε ποινή φυλάκισης έξι (6) μηνών, την οποία ανέστειλε επί τριετία, για την πράξη της απόπειρας εκβίασης κατ'εξακολούθηση, την οποία τέλεσε, κατά το χρονικό διάστημα Ιουνίου-Σεπτεμβρίου του έτους 2017 σε βάρος της παθούσας Κ. Κ. Συνεπώς, εφόσον ο αναιρεσείων δεν εμφανίσθηκε με συνήγορο, ούτε εκπροσωπήθηκε από συνήγορο στο ακροατήριο του Δικαστηρίου τούτου, κατά την αναφερόμενη στην αρχή της παρούσας αρχική δικάσιμο, όταν η υπόθεση εκφωνήθηκε στη σειρά της από το οικείο έκθεμα, πρέπει να απορριφθεί, ως ανυποστήρικτη, η κρινόμενη αίτησή του για αναίρεση της 477/2023 απόφασης του Τριμελούς Πλημμελειοδικείου Θεσπρωτίας. Τέλος πρέπει να επιβληθούν σε βάρος του αναιρεσείοντος τα δικαστικά έξοδα, όπως ειδικότερα ορίζονται στο διατακτικό (άρθρ. 578 παρ. 1 ΚΠοινΔ)

DECISION
ΓΙΑ ΤΟΥΣ ΛΟΓΟΥΣ ΑΥΤΟΥΣ Απορρίπτει, ως ανυποστήρικτη, την υπ'αριθμ. 1/2024 από 11.01.2024 αίτηση του Α. Α. του Α. και της Ε. για αναίρεση της 477/2023 καταδικαστικής σε βάρος του απόφασης του Τριμελούς Πλημμελειοδικείου Θεσπρωτίας. Επιβάλλει σε βάρος του ως άνω αναιρεσείοντος τα έξοδα της ποινικής διαδικασίας τα οποία ορίζει στο ποσό των διακοσίων πενήντα (250) ευρώ. Κρίθηκε και αποφασίσθηκε στην Αθήνα στις 19 Απριλίου 2024. Δημοσιεύθηκε στην Αθήνα σε δημόσια συνεδρίαση στο ακροατήριό του στις 29 Απριλίου 2024.

LEGAL REFERENCES
Articles Referenced: άρθρο 512 παρ. 1 εδ. γ', άρθρα 155, άρθρου 166, άρθρου 512 του ΚΠΔ, άρθρο 514 εδαφ, άρθρο 166, άρθρα 156 παρ.1 εδ.β, άρθρων 1, άρθρου 385 παρ.1 περ.γ', άρθρο 512, άρθρου 512, άρθρο 514, άρθρα 156, άρθρου 385
Article Codes: ΠΚ|ΚΠΔ
Law References: nan
Total Articles Cited: 11

DATES MENTIONED: 11-1-2024|06-02-2024|11-01-2024|05-04-2024|08-02-2024|19-04-2024|29-04-2024

SOURCE: https://areiospagos.gr/nomologia/apofaseis_DISPLAY.asp?cd=9TIE0RMPKXKGJKFX9BOX9F73UVJ4S1&apof=655_2024&info=ΠΟΙΝΙΚΕΣ -  Ε